Document ID: 32000L0003

Komisijos direktyva 2000/3/EB
2000 m. vasario 22 d.
derinanti su technikos pažanga Tarybos direktyvą 77/541/EEB dėl motorinių transporto priemonių saugos diržų ir keleivių apsaugos sistemų
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su pakeitimais, padarytais Europos Parlamento ir Tarybos direktyva 98/91/EB [2],
atsižvelgdama į 1977 m. birželio 28 d. Tarybos direktyvą 77/541/EEB dėl valstybių narių įstatymų, reglamentuojančių motorinių transporto priemonių saugos diržus ir keleivio apsaugos sistemas, suderinimo [3] su paskutiniais pakeitimais, padarytais Komisijos direktyva 96/36/EB [4] ypač į jos 10 straipsnį,
kadangi:
(1) Direktyva 77/541/EEB yra viena iš EB tipo patvirtinimo tvarkos, kuri buvo įdiegta Direktyva 70/156/EEB, atskirųjų direktyvų. Todėl Direktyvos 70/156/EEB nuostatos dėl transporto priemonių sistemų, sudėtinių dalių ir atskirų techninių mazgų galioja Direktyvai 77/541/EEB.
(2) Atsižvelgiant į technikos pažangą įmanoma pagerinti keleivių apsaugą reikalaujant visose M1 kategorijos motorinių transporto priemonių sėdynėse įrengti trijose vietose tvirtinamus diržus su įtraukikliais.
(3) Komisijos sprendimu 97/836/EB [5] Bendrija prisijungė prie 1958 m. kovo 20 d. Ženevoje pasirašytos Jungtinių Tautų Europos ekonomikos komisijos (EEK) susitarimo dėl suvienodintų techninių normų patvirtinimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir patvirtinimų, suteiktų remiantis tomis normomis, abipusio patvirtinimo sąlygų, su 1995 m. spalio 16 d. pataisomis.
(4) Prisijungdama prie pataisyto Susitarimo Bendrija įsipareigojo laikytis nustatyto normų sąrašo, sudaryto pagal tą Susitarimą. Šiame sąraše yra JT/EEK Reglamentas Nr. 44 dėl motorinių transporto priemonių vaikams skirtų apsaugos įtaisų (vaiko apsaugos sistemų) patvirtinimo.
(5) Tikslinga įtraukti reikalavimus dėl vaikų apsaugos ir todėl iš dalies pakeisti Direktyvos 77/541/EEB priedus - įtraukti į juos specialius reikalavimus dėl vaiko keleivių apsaugos sistemų, paremtus JT/EEK Reglamentu Nr. 44. Tam, kad būtų aiškiau, reikia pakeisti visą Direktyvos 77/541/EEB priedų tekstą.
(6) Šioje direktyvoje numatytoms priemonėms pritaria Direktyva 70/156/EEB įkurtas Derinimo su technikos pažanga komitetas,
PRIĖMĖ ŠIĄ DIREKTYVĄ:
1 straipsnis
Direktyvos 77/541/EEB priedai keičiami pagal šios direktyvos priedą.
2 straipsnis
1. Nuo 2000 m. spalio 1 d. valstybės narės neturi teisės dėl su saugos diržais ir apsaugos sistemomis susijusių priežasčių:
- atsisakyti suteikti motorinių transporto priemonių tipui, saugos diržui, keleivių apsaugos sistemai ar vaiko apsaugos sistemai EB tipo patvirtinimą arba nacionalinį tipo patvirtinimą,
- uždrausti registruoti arba naudoti transporto priemones ar prekiauti ir naudoti saugos diržus, keleivių apsaugos sistemas ir apsaugos sistemas,
jei atitinkami saugos diržai, keleivių apsaugos sistemos ar vaiko apsaugos sistemos atitinka Direktyvos 77/541/EEB su pakeitimais, padarytais šia direktyva, reikalavimus.
2. Nuo 2000 m. spalio 1 d. valstybės narės:
- nebesuteikia EB tipo patvirtinimo,
- gali atsisakyti suteikti nacionalinį tipo patvirtinimą,
transporto priemonių tipui, jei jis neatitinka Direktyvos 77/541/EEB su pakeitimais, padarytais šia direktyva, reikalavimų dėl vaiko apsaugos sistemų, o jei tos transporto priemonės yra M1 kategorijos - jei saugos diržai nėra įrengti visose sėdimosiose vietose, įskaitant įmontuotąsias vaiko apsaugos sistemas (jei jos yra).
Reikalavimas įrengti trijose vietose tvirtinamus saugos diržus visose M1 kategorijos transporto priemonių sėdimosiose vietose galioja nuo 2002 m. balandžio 1 d. Iki tos datos galioja Direktyvos 77/541/EEB nurodyti saugos diržų tvirtinimo reikalavimai.
3. Nuo 2002 m. spalio 1 d. valstybės narės:
- naujų M1 kategorijos transporto priemonių atitikties liudijimus, išduotus laikantis Direktyvos 70/156/EEB nuostatų, laiko nebegaliojančiais tos direktyvos 7 straipsnio 1 dalyje nustatytais tikslais ir atsisako registruoti ir draudžia naudoti naujas transporto priemones, kurios neturi Direktyvos 70/156/EEB nuostatas atitinkančio galiojančio atitikties liudijimo, išskyrus atvejus, kai taikomos Direktyvos 70/156/EEB 8 straipsnio 2 dalies nuostatos,
- gali atsisakyti registruoti, uždrausti prekiauti ar naudoti naujas N1 ir M2 kategorijų transporto priemones, kurių masė neviršija 3,5 tonos, dėl įmontuotų vaiko apsaugos sistemų,
dėl su saugos diržais ir keleivių apsaugos sistemomis susijusių priežasčių, jei tos transporto priemonės neatitinka Direktyvos 77/541/EEB, su pakeitimais, padarytais šia direktyva, reikalavimų.
Reikalavimas įrengti trijose vietose tvirtinamus saugos diržus visose M1 kategorijos transporto priemonių sėdimosiose vietose galioja nuo 2002 m. balandžio 1 d. Iki tos datos galioja Direktyvos 77/541/EEB nurodyti saugos diržų tvirtinimo reikalavimai.
4. Nuo 2001 m. sausio 1 d. Direktyvos 70/156/EEB 7 straipsnio 1 dalyje nustatytais tikslais galioja Direktyvos 77/541/EEB su pakeitimais, padarytais šia direktyva, reikalavimai dėl vaiko apsaugos sistemų, kurios yra įmontuotos į transporto priemones kaip originali įranga.
3 straipsnis
1. Valstybės narės priima įstatymus ir kitus teisės aktus, kurie, įsigalioję iki 2000 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
4 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
5 straipsnis
Ši direktyva skirta valstybėms narėms.
Priimta Briuselyje, 2000 m. …

Labels: 7
8